中國香港稱呼爭議

中國香港係一啲中國內地政治文宣、影視作品，或者商業場景對香港嘅稱呼方式，主要係用嚟區分同中國大陸嘅分別。有部分觀點就認為係中國用來加強主權聲稱，亦有啲跨國公司為咗喺中國主權問題上唔得失中共，都會用呢個稱呼。

另外，《香港基本法》第151、152條亦賦予香港可以以「中國香港」嘅名義，單獨參與國際組織同訂立國際層面協議。一啲喺香港嘅體育組織亦會以「中國香港」冠名。雖然香港現時係喺中華人民共和國嘅實際管治之下，但呢個稱呼受到一啲爭議。

部分以「中國香港」冠名嘅香港運動組織 

中國香港體適能總會
 中國香港健美總會

爭議 

有啲中國內地機構，會連1997年，香港主權移交之前嘅香港都稱呼「中國香港」，做法引起一啲非議。例如2022年芒果TV同無線電視聯合製作嘅節目《聲生不息》入面，將60－80年代嘅香港都稱呼做「中國香港」，做法引起一啲批評。
 本土派政治人陳雲批評，呢個做法多此一舉。

中國臺灣

中國政治
香港政治